
	Høgskolen i Telemark
Info oppdatert 19.10.05st 


	Avdeling for estetiske fag, folkekultur og lærerutdanning


	Matematikk 3  -  15+15 studiepoeng

	Fjernundervisning


Målgruppe: 
Lærere i grunnskole og videregående skole 

	Innhold:
	· Tallære

· Didaktikk

· Geometri

· Vektorregning og lineær algebra


Studiet bygger på rammeplan for allmennlærerutdanningen av 1999-
Det består av to moduler, som også kan taes enkeltvis, uavhengig av hverandre og som går over to semestre.

Modul 1:  
Tallære og didaktikk  – 15 studiepoeng 

Modul 2:  
Geometri og vektorregning og lineær algebra – 15 studiepoeng. 

Didaktikk inngår som målområde også i modul 2.

Begge moduler går over to semestre. Se mer om innhold på neste side.
Modul 1
tilsvarer 5-vekttallsenheten (15 stp) Matematikk 2 etter rammeplanen fra 1994, mens

modul 2
tilsvarer 5-vekttallsenheten (15 stp) Matematikk 3 etter rammeplanen fra 1994.

Lærere som tidligere har tatt en av disse 5-vekttalls-enhetene trenger bare å følge en av modulene for å få utvidet utdanningen til 30 studiepoeng (10 vekttall)
Studiet er organisert som fjernundervisning.  Store deler av kommunikasjonen går via Internett både i undervisnings- og veiledningssammenheng.  Andre sentrale arbeidsformer er lesing av pensumlitteratur, arbeid med oppgaver og utprøving av aktiviteter i klasserom.  Studiet skal – om mulig – knyttes sammen med undervisning i egen klasse. Det vil være en fordel for deltakerne om man kan danne grupper, enten på samme arbeidsplass eller på kommunal / regional basis. Denne formen for organisering er viktig for at utdanningen skal bli praksisnær.

Studentene vil også få trening i bruk av Excel og i å skrive matematisk tekst i Word.

Oppstart:
Ultimo august 2006


Varighet:   
Begge modulene går parallelt over to semestre.

Pris:  
8 000 per modul – inkl. eksamensavgift, ekskl. litteratur.

Det påløper en adm. avgift dersom skriftlig eksamen ønskes avviklet andre steder enn 
Notodden.
Søknadsfrist:
30.06.2006
Kontaktperson:
Faglig ansvarlig:
Håvard Johnsbråten
Tlf. 3502 6344, e-post: Havard.Johnsbraten@hit.no

Adm.:
Solveig Tokle
Tlf. 3502 6314, e-post: Solveig.Tokle@hit.no
Innhold

Modul 1 – Tallære og didaktikk – 15 studiepoeng:

Her gis det en innføring i tallteori knyttet til temaer som de naturlige talls grunnlag, velordning og induksjon, faktor, delelighet og rest, felles faktor, primtall og egenskaper ved primtall, tallfølger og tallmønstre, diofantiske likninger og kongruenser. Videre studeres noen tallteoretiske funksjoner, kryptografi, figurtall og pytagoreiske tripler. Regneark benyttes i forbindelse med tallære. Didaktiske tema er problemløsning og utforsking, didaktiske muligheter til å utforske og arbeide med problemer om tall, elevers oppfatning og bruk av begrunnelse og bevis. Videre vil noen av tallteoriens historiske utviklingslinjer og elevers begrepsutvikling knyttet til tall bli drøftet.

Modul 2 – Geometri og vektorregning og lineær algebra – 15 studiepoeng:

Her blir bl.a. følgende emner i geometri gjennomgått: 

Konstruksjoner, trigonometri, avbildninger, symmetrier, romgeometri, trekk fra geometriens historie, bruk av verktøyprogram for geometri på datamaskin, samt fagdidaktiske perspektiver på geometrien. Diagnostisk undervisning.
Innen vektorregning og lineær algebra vil en bl.a. ta opp:

Vektorregning i plan og rom, matriser og lineære likningssystemer, og sammenhenger mellom matriser og avbildninger.

Organisering og arbeidsformer

Kurset organiseres som et fjernundervisningskurs basert på bruk av Internett. Studentene tildeles brukernavn og passord og internettportalen Classfronter benyttes som arbeidsplattform. Her vil det bli diskusjonsrom og rom for nettmøter, og lærere og studenter vil kunne legge ut brev, besvarelser og andre dokumenter samt linker til andre internettadresser. Studentene får opplæring i bruk av Classfronter i de første brevene.

Kommunikasjonen mellom student og høgskole foregår via e-post og diskusjonsrom. 

Undervisningen foregår parallelt i de to modulene over to semestre. I løpet av kurset vil det bli lagt ut noen fellesbrev med generelle opplysninger, samt 8 undervisningsbrev (4 i hver modul). Det første brevet sendes med vanlig post, mens de øvrige må lastes ned fra Classfronter. I hvert brev vil det bli gitt innleveringsoppgaver, annen hver gang i modul 1 og 2. Innleveringsoppgavene kan gjerne besvares i grupper. Brevbesvarelser sendes faglærer for retting/kommentering til oppsatte frister, enten via vanlig post eller ved hjelp av innleveringsverktøyet i Classfronter.

I Matematikk 3 inngår det et fagdidaktisk arbeid i hver av modulene. Disse arbeidene skal leveres individuelt.

Det vil bli tilbudt to frivillige weekendsamlinger – én på høsten og én på våren.

Studentene oppfordres til å danne grupper, men det er ikke noe krav at man skal tilhøre en gruppe. Høgskolen vil være behjelpelig med å finne grupper til de som er interessert i å tilhøre en, men ikke selv finner samarbeidspartnere. Gruppene kan ha inntil 5 medlemmer.

Studentene må ha tilgang til datamaskin med tekstbehandling, regneark, E-post og Internett.

Vurdering

For å få gå opp til avsluttende prøver, må det fagdidaktiske arbeidet i hver modul være levert innen oppsatte frister. Dette arbeidet gis gradert karakter.

Avsluttende prøve i hver modul er en 5 timers individuell skriftlig prøve under eksamensvilkår. Alle studenter vil kunne avlegge denne prøven i sin egen landsdel. Prøven vurderes med gradert karakter.

Det gis bokstavkarakterer fra A til F, med A som beste karakter og E som dårligste karakter for bestått. Kandidater som ikke består får karakteren F.

Det gis én samlet karakter per modul på vitnemålet.

Ved beregning av sluttkarakteren i hver modul teller det fagdidaktiske arbeidet 40 % og den avsluttende prøven 60 %.

Alle delemner som inngår i en endelig karakter i en modul må være bestått for at hovedemnet skal få bestått karakter.

	*) Bekreftet kopi av relevant vitnemål er vedlagt    
 FORMCHECKBOX 


	

	*) Bekreftet kopi av relevant vitnemål ettersendes    
 FORMCHECKBOX 



	
Vennligst kryss av her dersom du bare ønsker å  delta på en av modulene:

Modul 1 – 15 studiepoeng  
 FORMCHECKBOX 


Modul 2  – 15 studiepoeng 
 FORMCHECKBOX 


Tallære og didaktikk


Geometri og vektorregning og lineær algebra

	Sendes i konvolutt  merket ”matematikk 3”
til
Høgskolen i Telemark

Avdeling for estetiske fag, folkekultur og lærerutdanning




v/Solveig Tokle                   





3679 Notodden
eller per e-post  til Solveig.Tokle@hit.no  

